《重游新安》
清代·林云铭

频日缘溪箬茧船，到来犹见旧山川。烽烟甫靖多空巷，戎马成山杂市廛。

鬓雪自怜前貌改，晨星难得故人全。扶藜父老争相问，忆唱骊歌十二年。

作者简介：清福建侯官人，字西仲。顺治十五年进士。官徽州府通判。后回闽家居，三藩乱时，为耿精忠所囚。事平出狱，晚居杭州，卖文为活。有《古文析义》、《楚辞灯》、《庄子因》等，流传乡塾。另有《挹奎楼集》。